NaiveNeuron/SloPal huggingface dataset:
Sloboda, Vladimír, poslanec NR SR (2018-06-21):
Dobre, ďakujem. Moja otázka smerovala práve k tej skládke nebezpečného odpadu, na ktorú tá odpoveď celkom nesmerovala. Vzhľadom na to, že so zabezpečením tej skládky toho nebezpečného odpadu museli pomáhať aj chemici tu prítomného pána ministra obrany, tak si myslím, že to konanie by malo naozaj prebiehať v oveľa intenzívnejšej podobe, ako v súčasnosti prebieha, pretože či už polícia, či už okresný úrad, či už inšpekcia sa týmto prípadom zaoberajú minimálne od roku 2015, roku 2016, roku 2017 a v tomto roku stále platí, že ten nebezpečný odpad je uložený na tej skládke a je uložený spôsobom, ktorý nezodpovedá tomu, akým spôsobom má byť uložený a jednak ani to tak nie je povolené. Teraz otázka, čo vlastne tí obyvatelia od toho môžu očakávať? Čo ja viem, tak malo byť zabezpečené preskladnenie toho nebezpečného odpadu do priestorov, ktoré aspoň dočasne budú vyhovujúce, pretože napríklad tie obaly, v ktorých sú uložené, v tomto okamihu sú priamo na slnku a keďže sa nám blíži leto a zvyšujú sa teploty, tak o to viac môže hroziť nejaká reakcia v tých materiáloch, ktoré sú tam uložené. Takže myslím si, že okresný úrad, keďže som veľmi rád, že teda odpovedáte na otázku vy ako ministerka vnútra a k vám patrí právo, práve okresný úrad a ešte k tomu aj životné prostredie, ktoré zase pánovi ministrovi životného prostredia, takže je to také spojené, tak by ma naozaj zaujímala otázka, odpoveď na to, že kedy teda tým pádom vykoná okresný úrad priamo tie preventívne opatrenia na zabezpečenie toho, aby tie reakcie nevznikli. Ďakujem.
Hrnčiar, Andrej, podpredseda NR SR (2017-06-15):
Pán poslanec Fecko.
Danko, Andrej, predseda NR SR (2019-05-20):
Vyhlasujem rozpravu za skončenú. Chce sa k rozprave vyjadriť pán navrhovateľ? Pán predseda, pán predseda, ak by to bolo dlhšie, ja by som vám dal po hlasovaní termín. Tak nech sa páči. Tak som vám dal zlú informáciu, sa ospravedlňujem. Takže potom môže byť aj úplne voľný priebeh, aby som vás nedostal pod stres.
Remišová, Veronika, poslankyňa NR SR (2017-04-06):
Ďakujem kolegyni Nicholsonovej. Nuž to je tak, keď niekto nevie riadiť štát, zlyháva, kopí sa mu kauza za kauzou, babráctvo za babráctvom, energie, Bašternák, jedno s druhým, no tak potom už uráža aj tie ženy. A to je signál, že asi by mal z politiky odísť.
Pellegrini, Peter, predseda NR SR (2014-12-04):
Tlač 1190 a 1191, v poriadku. Na základe rozhodnutia predkladateľov nebudeme o týchto bodoch ani hlasovať. Vyradené, ďakujem pekne. Vážené panie poslankyne, vážení páni poslanci, budeme teda pokračovať v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č.129/2010 Z. z. o spotrebiteľských úveroch (tlač 1266). Poprosím spoločného spravodajcu, pána poslanca Demiana, aby nám uvádzal hlasovanie. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1266.)
Gaľa, Milan, poslanec NR SR (2011-10-11):
Ďakujem za slovo. K Stanovi Janišovi a k jeho vystúpeniu a k téme výhodnosti vstupu do Európskej únie a eurozóny niekoľko čísiel, ktoré si dovolím citovať zo Správy o siedmom roku členstva Slovenskej republiky v EÚ, ktorú sme schvaľovali na našej schôdzi v septembri, predkladal ju minister zahraničných vecí Mikuláš Dzurinda. Na základe údajov Európskej komisie Slovenská republika v období vstupu do EÚ, od mája 2004 do decembra 2009 odviedla do všeobecného rozpočtu EÚ príspevky v celkovej výške 2,806 mld. eur a za rovnaké obdobie čerpala prostriedky vo výške 5,211 mld. eur. Čistá finančná pozícia Slovenskej republiky k rozpočtu Európskej únie vyjadrená na hotovostnom princípe za obdobie od 1. mája do 31. decembra 2009 dosiahla plus 2 405 mld. eur. Čistá finančná pozícia voči rozpočtu EÚ v predpoklade za obdobie od 1. 5. 2004 do 31.12. 2010 bude v intervale od 3,250 do 3,650 mld. eur, pretože Európska komisia zverejňuje konečné konsolidované údaje o čerpaní finančných prostriedkov rozpočtu EÚ s oneskorením. Čiže tieto čísla hovoria samy za seba a hovoria v mnohom o našej výhodnosti vstupu do eurozóny a do Európskej únie. Ďakujem.
Grendel, Gábor, podpredseda NR SR (2022-03-16):
Dávam teraz slovo spoločnej spravodajkyni z výboru pre financie a rozpočet pani poslankyni Anne Miernej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Poliačik, Martin, poslanec NR SR (2011-02-01):
Pán predsedajúci, možno by stálo za to preveriť funkčnosť hlasovacích zariadení, lebo už máme viaceré problémy a neviem, či pri dôležitejších zákonoch neskôr s tým nemôžu vzniknúť nejaké problémy. Neviem, aký je tradičný postup v takomto prípade, ale zjavne hlasovacie zariadenia dnes nefungujú tak, ako by mali.
Ledecký, Vladimír, poslanec NR SR (2023-10-25):
Sľubujem. (Potlesk.)
Richter, Ján, poslanec NR SR (2022-12-06):
... prideľuje predložený návrh zákona na prerokovanie ústavnoprávnemu výboru, Výboru Národnej rady pre financie a rozpočet a Výboru Národnej rady pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore... do 27. januára a v gestorskom výbore do 30. januára tohto roku.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 135, za 47, proti 6, zdržalo sa 82. Návrh schválený nebol.
Grendel, Gábor, podpredseda NR SR (2021-10-06):
Pani poslankyňa Kozelová.
Záhumenský, Marian, poslanec NR SR (2012-09-18):
Ďakujem pekne, pán predseda. Pani kolegyňa Mezenská, chcem oceniť vaše vystúpenie z toho dôvodu, že vidím, že si uvedomujete, aký význam vlastne má podpora domácej produkcie, predaj domácich produktov nielen preto, že sa tak budú vyrábať na Slovensku potraviny, ale najmä preto, že výroba domácich potravín hovorí o rozvoji vidieka, hovorí o zamestnanosti, o krajinotvorbe a hovorí o bezpečnosti, ale hovorí aj o kvalite potravín, lebo tak ako ste spomenuli vo vašom vystúpení, slovenské potraviny preukázali svoju vysokú kvalitu, oveľa vyššiu kvalitu ako dovážané mnohé zahraničné produkty, kde stále vyvaľujú sa nejaké škandály, či je to s cestnou soľou, teraz je to s alkoholom alebo čímkoľvek. Proste nie je mesiac, aby nejaký škandál z dovážaných potravín sa nevyvalil. Ja budem vo svojom záverečnom slove hovoriť podrobne o tých detailoch tohto zákona, prečo je potrebné ho prijať a čo vlastne tento zákon reguluje. A takisto s vami plne súhlasím, že skutočne urobiť treba veľmi veľa krokov pre to, aby sme zvýšili spotrebu domácich potravín, ako je osveta, osveta v školách, kde treba vytvoriť určité programy podpory domácich výrobkov rôznou formou ako „Slováci pomôžme Slovákom“ a tak ďalej. Čiže, áno, toto je jedna oblasť, ktorú tento zákon ale nerieši. Tento zákon rieši určité zneužívanie dominantného postavenia, ale to si nechám na záverečné slovo. Ďakujem pekne za vaše vystúpenie.
Podmanický, Ján, poslanec NR SR (2013-10-29):
Teraz, pán predseda, dajte hlasovať o druhom bode návrhu poslancov Kaníka a Novotného.
Glváč, Martin, podpredseda NR SR (2019-10-18):
Ďakujem. Otváram všeobecnú rozpravu. Do rozpravy som dostal jednu písomnú prihlášku za klub OĽANO. Pani poslankyňa Milanová, nech sa páči, máte slovo.
Laššáková, Jana, podpredsedníčka NR SR (2016-02-11):
Na vystúpenie pána poslanca majú faktické poznámky páni poslanci Novotný a Zajac. Končím možnosť prihlásiť sa s faktickými poznámkami. Nech sa páči, pán poslanec Novotný.
Bugár, Béla, podpredseda NR SR (2018-09-12):
Pán poslanec, ja si myslím, že bolo by lepšie to prerušiť, a potom by ste pokračovali po hlasovaní, lebo... (Prerušenie vystúpenia predsedajúcim.)
Valocký, Jozef, poslanec NR SR (2014-05-28):
Dobre budeme hlasovať o námietke pána poslanca Novotného.
Taraba, Tomáš, poslanec NR SR (2022-02-25):
Vážený pán minister financií, tá migrácia je obrovská šanca aj pre Slovensko demografická. Ja si myslím, že každý príčetný človek vie, že tí ľudia sú a vedia byť pre nás veľkým prínosom. Je medzi nimi veľa vzdelaných ľudí, rodín s deťmi. Tí ľudia, ak tu zostanú, nie je žiaden problém. Naozaj tá demografická krivka je veľmi negatívna a toto je z tej možnosti to najlepšie, čo môže byť. Celý deň, ako som tu, tu nie je problém, že by toto niekto nechcel podporiť v opozícii. My jediné, o čo sme prosili a prosíme, a to zbytočne nás rozdelí, že v tom jednom zákone je spolu daná tá možnosť, ja to ľudovo poviem, vypínať internet pre ľudí, čo majú iný názor. Ak by ste to dali separátne, ten zákon, tak dajte si to na pondelok alebo kedykoľvek, ak by sa to oddelilo, tak dnes z tejto snemovne úplne jasne vyjde signál, že nikto nemá problém a bude to aj signál pre Ukrajincov, pre každého, nikto nemá problém s humanitárnou časťou a s akoukoľvek azylovou časťou toho zákona. A problém je, že naschvál je to dané, urobené tak, aby tá jednota opozície a koalície v takejto veci nebola. A podľa mňa to je malosť, pretože, pretože by ste absolútne ukázali normálne gesto, že tieto dve veci viete oddeliť, a tým pádom to môžme hneď odhlasovať úplne, myslím si, že do nohy všetci. Ďakujem.
Osuský, Peter, poslanec NR SR (2015-10-02):
Ďakujem pekne, pani predsedajúca. Ďakujem všetkým milým kolegom, ktorí reagovali na moje vystúpenie. A chcem len povedať na adresu Jura Drobu, ktorý hovoril o tom, že nežijeme v spoločnosti osvietených a uvedomelých a preto treba zvýšiť účasť. Paradoxne si v tom protirečí, pretože tým pádom neosvietení a neuvedomelí majú rozhodovať? To tým pomôžeme spoločnosti? Ja na rozdiel od neho si nemyslím a v ústave nie je napísané nič o osvietených a neosvietených a uvedomelých a neuvedomelých. Občania sú si rovní vo svojich právach, či sú osvietení podľa niekoho alebo neosvietení podľa druhého. Tak toľkoto k tomu. Pokiaľ ide o negatívnu rolu bulváru, ktorý nás opisuje ako, neviem akých zlých, ak už toto, čo sa deje, to masírovanie štvrťstoročie verejnosti, nemotivuje verejnosť skúsiť si ísť voliť s väčšou časťou lepších, tak dokonca ešte aj ten bulvár stojí na strane mobilizácie, či už si o ňom myslíme to alebo onô, no očividne to nefunguje. A k tomu poslednému, viete, argument, že je to aj v demokratických krajinách, samozrejme, uznávam. Aj to bola téma, v koľkých krajinách je „osvienčimská lož“. Ja vám hovorím ako čestný Texasan, že v štáte Texas je trest smrti a nikto nespochybňuje demokraciu štátu Texas. Takže toľko na margo, že niekde niečo. Rád by som povedal, že je pravda, ak uvedieme Austráliu, Luxembursko, Grécko, Cyprus a Belgicko. Zároveň ale existujú desiatky demokratických krajín, kde je sloboda rozhodnúť sa ísť voliť v rukách slobodného občana v súlade s ústavou tej krajiny, takže príklady na niečo nájdem všade. Príklady, ktoré uviedli kolegovia, sú pravdivé, ja ich nespochybňujem. Ubezpečujem ctenú snemovňu, že keby som bol poslanec belgickej snemovne budem do posledného dychu čeliť takémuto zákonu. Myslím si, že je vo svojej podstate protiústavný.
Sulík, Richard, predseda NR SR (2010-12-14):
Prosím, hlasujte teraz o tom, či tento návrh bude prerokovaný ihneď. (Hlasovanie.) Prítomných 146 poslancov, hlasovalo za 79, proti 2, zdržalo sa 65. Schválili sme prerokovanie tohto návrhu zákona v treťom čítaní ihneď. Otváram rozpravu v rámci tretieho čítania. Do rozpravy sa neprihlásil nikto. Vyhlasujem rozpravu za skončenú. Nech sa páči.
Pčolinský, Peter, podpredseda NR SR (2022-12-01):
Pani poslankyňa Vorobelová.
Kaník, Ľudovít, poslanec NR SR (2013-06-27):
No. Ďakujem pekne. Pán minister, ja schvaľujem ten cieľ znížiť deficit pod 3 %. Akurát by sa tými opatreniami mu vzďaľujete, to je ten problém, na ktorý poukazujeme, pretože keď sa aj pozrieme na posledné výsledky, aj tie, ktoré ste spomínali, tak vidíme, že výber daní napriek tomu, že očakávate zvýšený výber, nie je zvýšený, že výber dane presahuje ledva 40 %. Je nižší ako minulého roku a hlavne, keď vieme, čo sa deje v podnikovom sektore, že všetky firmy, ktoré majú dostatok zdrojov, není, žiaľbohu, není ich príliš veľa, urobili opatrenia, aby pri ešte nízkej 19 % sadzbe priznali vyššie zisky a presunuli alebo odsunuli nákladové položky do budúceho roku, a napriek tomu nie je zvýšený výber daní, je to veľmi negatívny signál a znamená, že v budúcom roku nastane veľký prepad daňových príjmov. Takže tá obava a tá výzva k znižovaniu daní smeruje práve tam, aby sme sa nevzdialili od ambície skonsolidovať verejné financie, ale, naopak, aby sme to robili. A to, že významné krajiny, ktoré ale dnes sú v hospodársky horšej situácii ako Slovensko, napriek tomu znižujú sadzby dane, nesvedčí o tom, že sa správajú nezodpovedne, ale svedčí o tom, že pochopili, že tento spôsob je prorastový impulz pre ekonomiku. A keď sa touto cestou nevyberieme aj my, tie daňové príjmy sa jednoznačne budú znižovať. Ísť naozaj cestou ako Grécko určite nie je rozumné a naozaj platí, že máme druhý najhorší rok... (Prerušenie vystúpenia časomerom.)
Kéry, Marián, poslanec NR SR (2021-10-19):
Ďakujem pekne. Pán poslanec Šefčík, povedali ste, že my nejdeme rušiť Múzeum SNP. No to by už len bolo, keby ste išli rušiť takúto inštitúciu, to by vám ľudia teda spočítali (zaznievanie gongu) a neodpustili. Pán podpredseda Blanár, ja ďakujem za slová podpory a aj to, že si rozšíril tú moju myšlienku ohľadom ministerstva obrany a hlavne osoby ministra Naďa. Pani poslankyňa Kozelová, že ešte ste nepočuli, prečo by malo zostať pod gesciou ministerstva kultúry. No my sme sa pýtali niečo iné, ale teda keď chcete ešte raz, tak zopakujem, už aj preto, že Múzeum Slovenského národného povstania je moderná inštitúcia, uznávaná doma i v zahraničí. Nie je dôvod niečo meniť. Druhá vec. To, čo povedal aj pán podpredseda Blanár, obávam sa, že pod gesciou ministerstva obrany môže naozaj dôjsť k spolitizovaniu mnohých vecí a že budeme jednostranne orientovaní a či sa to niekomu páči alebo nie. Územie Slovenskej republiky naozaj počas druhej svetovej vojny oslobodzovali len vojaci Červenej armády a vojaci Rumunskej kráľovskej armády. A to je fakt. A obávam sa, že pán Naď nemá takéto videnie a takýto svetonázor. A opakujem, ak to má byť len kvôli financiám, tak potom je to neschopnosť rezortu ministerstva kultúry. Peňazí na kultúru a šport nikdy nie je dosť. Ale my by sme mali zabojovať, aby sme ich dostali do týchto oblastí čo najviac.
Jurinová, Erika, podpredsedníčka NR SR (2014-12-02):
Pán poslanec Fronc.
Jurinová, Erika, podpredsedníčka NR SR (2012-06-26):
Dovoľte mi predložiť spoločnú správu Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci o výsledku prerokovania návrhu účtovnej závierky Sociálnej poisťovne za rok 2011. Výbor Národnej rady Slovenskej republiky pre sociálne veci ako gestorsky výbor k návrhu účtovnej závierky Sociálnej poisťovne za rok 2011 podáva Národnej rade túto spoločnú správu výborov. Predseda Národnej rady rozhodnutím č. 44 z 28. mája 2012 pridelil návrh účtovnej závierky Sociálnej poisťovne za rok 2011 na prerokovanie týmto výborom: Výboru Národnej rady pre financie a rozpočet a Výboru Národnej rady pre sociálne veci. Ako gestorsky výbor určil výbor Národnej rady pre sociálne veci. Návrh účtovnej závierky Sociálnej poisťovne za rok 2011 prerokoval a odporučil Národnej rade Slovenskej republiky schváliť výbor Národnej rady Slovenskej republiky pre financie a rozpočet uznesením č. 29 z 13. júna 2012 a Výbor Národnej rady Slovenskej republiky pre sociálne veci uznesením č. 6 z 12. júna 2012. Výbor Národnej rady pre sociálne veci a výbor pre financie a rozpočet odporúčajú Národnej rade návrh účtovnej závierky Sociálnej poisťovne za rok 2011 schváliť s tým, že celková tvorba fondov a výdavky boli: tvorba fondov 6 689,514 mil. eur, výdavky, náklady 6 132,633 mil. eur a bilančný rozdiel 556,881 mil. eur. Gestorský výbor určil spoločného spravodajcu výborov Eriku Jurinovú predložiť Národnej rade spoločnú správu výborov o výsledku prerokovania návrhu účtovnej závierky Sociálnej poisťovne za rok 2011 a návrh uznesenia Národnej rady Slovenskej republiky, ktorý tvorí prílohu spoločnej správy. Spoločná správa výborov Národnej rady o výsledku prerokovania návrhu bola schválená uznesením výboru Národnej rady Slovenskej republiky pre sociálne veci č. 9. Ďakujem, pani predsedajúca, otvorte, prosím, rozpravu.
Sulík, Richard, predseda NR SR (2011-06-29):
Pani poslankyňa Rosová.
Hrušovský, Pavol, podpredseda NR SR (2011-03-24):
Hlasujeme, páni poslanci, o návrhu . (Hlasovanie.) 147 prítomných, 81 za, 2 proti, 64 sa zdržalo. Návrh sme schválili. Prosím teraz o ďalšie návrhy.
B. Bugár, podpredseda NR SR: (2001-09-07):
P. Tatár, poslanec: Bola zlúčená rozprava, chcem sa vyjadriť ako navrhovateľ.
J. Liška, poslanec: (2002-10-15):
I. Presperín, doterajší podpredseda NR SR: Zuzana Marti-náková. Z. Martináková, poslankyňa: Sľubujem. I. Presperín, doterajší podpredseda NR SR: Libuša Martin-čeková. L. Martinčeková, poslankyňa: Sľubujem. I. Presperín, doterajší podpredseda NR SR: Alojz Přidal.
M. Číž, podpredseda NR SR: (2006-08-04):
Vážené kolegyne, kolegovia, pristúpime k hlasovaniu. Najskôr budeme hlasovať o návrhoch podaných podľa § 73 ods. 3 zákona o rokovacom poriadku. Prosím preto spravodajcu, aby uviedol hlasovanie.
Grendel, Gábor, podpredseda NR SR (2023-06-27):
Ďakujeme, pán poslanec. Dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby informoval Národnú radu a o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Žiga, Peter, podpredseda NR SR (2024-06-11):
Ďakujem pekne, prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 488/2013 o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 218, spoločná správa výborov má tlač 218a. Odovzdávam slovo ministrovi dopravy, aby vládny návrh zákona odôvodnil. Nech sa páči. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 218.)
Hort, Milan, podpredseda NR SR (2011-05-20):
Ďakujem pekne. Ja ako predsedajúci nemám právo komentovať obšírnejšie to, čo sa tu deje, ale ďakujem za ten procedurálny návrh, len problém je v tom, že hlasovať nemôžem dať, lebo zjavne nie sme uznášaniaschopní, takže dám hlasovať o procedurálnom návrhu pána Brocku vtedy, keď bude možnosť hlasovať. Takže teraz bude reagovať pán poslanec Poliačik na faktické poznámky. Pán poslanec, evidujem vás, potom, skončíme reakcie a potom by som vám dal priestor na procedurálny návrh. Nech sa páči.
Kuffa, Štefan, poslanec NR SR (2013-07-01):
Ďakujem za slovo. Myslím si, že zavedením výmenných lístkov sme neohrozili zdravie pacientov. Ten prípad, ktorý bol tu spomenutý, tak to je podnet pre úrad, teda kontrolu nad zdravotnou starostlivosťou, pardon. A keď je to akútny a neodkladný stav, to už som hovoril, lekár je povinný to vykonať. Myslím si, že keby úrad sa tým zaoberal, tak ten lekár, ktorý to nevykonal, tak by bol postihnutý. Naopak, ja si myslím, že tu nielen na liekoch, ale aj na výkonoch ušetríme, a to tým, že v podstate nebudeme zaťažovať tých špecialistov, ktorí sú preťažení veľakrát v tých samotných ambulanciách, pretože my ako pacienti sa rozhodneme, že práve tento máme problém. Keď nie je ten, tak prechádzam od jedného k druhému. K tým dvadsaťkorunáčkam, ktoré tu boli. Áno, tu sa vytváral taký systém a v podstate zavádzal sa istým spôsobom poriadok, aby aj ľudia si uvedomili, že všetko čosi stojí, že nič nie je zadarmo, ani zdravotníctvo nie je zadarmo. Ani v tomto čase nie je zadarmo to zdravotníctvo a dopláca sa tam, či už za lieky. Ale takisto aj keď sú pacienti v lôžkových častiach, tak sú rôzne príplatky, kde pacienti platia. Zdravotníctvo zadarmo nemôže byť. A myslím si, že aj tá edukácia tu je, ale vo vzťahu k nám, k samotným pacientom, aby sme to nepredostierali tak národu, že zdravotníctvo je zadarmo. No nie je zadarmo. Však doň platíš z výplaty, platíš odvody, tvoj zamestnávateľ platí, samozrejme, za lieky doplácaš a sú rôzne doplatky aj na samotných oddeleniach, keď si hospitalizovaný. Najväčším problémom v dnešnom zdravotníctve skutočnosti je to, že ten pacient je kdesi na konci. A toto je ten veľký problém. Veľakrát sú samotní tí pacienti a ich ťažké stavy v tak nedôstojných podmienkach, v nemocničných oddeleniach. A toto je veľký problém. Pacient ako keby kdesi bol len takým vedľajším „produktom“, ale aj tak reálne... (Prerušenie vystúpenia časomerom.)
Vaľová, Jana, poslankyňa NR SR (2014-09-09):
No skutočne chcem povedať, že je aj rozdiel vidieť medzi kompetentným a nekompetentným poslancom, veľmi vážny. A ja by som chcela iba tak povedať jednu otázku na pána Mihála. Pán Mihál, koľko bola u vás ľudská dôstojnosť, keď ste zvyšovali príspevok 2,43 percenta? Čiže vy tu idete porovnávať nejakú ľudskú dôstojnosť, či niekomu pridáme peniaze, alebo nepridáme? Ja si myslím, že u človeka, ktorý má naozaj dôchodok, všetky peniaze sú preto, aby sme mu zvyšovali, ako ste to vy nazvali, že sme tam napísali ľudskú dôstojnosť. Ešte raz chcem povedať, nie je to žiadna predvolebná kampaň, žiadna, že je normálne, od roku 2006 sme zaviedli inštitút vianočných príspevkov. A od roku 2006 ste ich nezrušili, od roku 2006 rovnako ste participovali, rovnako sme vám nevykrikovali, že je to vaša volebná kampaň, ste pokračovali, lebo ste toto považovali za správne riešenie, pretože viete, že sú rôzne nezrovnalosti medzi dôchodkami, medzi starodôchodcami, medzi novodôchodcami, ktoré málokto vie odstrániť. Ani vaša vláda, ani naša vláda, lebo sú to veľmi ťažké veci, ktoré zachádzajú už do histórie. Tak, prosím vás pekne, nerozprávajme o kompetenciách, nekompetenciách ministra. Mali ste vládu v rukách. Čo ste urobili? No jednoducho ste ju položili. A teraz tu rozprávate o tom... (Reakcia z pléna.) Ste ju položili, ste položili tú vládu a skončili ste. A teraz keď my opäť pokračujeme v koncepčných veciach, ktoré sme začali od roku 2006, tak nás tu idete obviňovať v nejakých voľbách? Ja si myslím, že každá vláda plní svoj volebný program. A my ho dostatočne plníme. Ďakujem.
Madej, Róbert, poslanec NR SR (2014-03-25):
Ďakujem veľmi pekne, pán predseda. V rozprave vystúpili 11 poslanci Národnej rady a nebol podaný žiadny návrh, o ktorom by sme z rozpravy mohli hlasovať. Dajte preto, prosím, hlasovať o návrhu uznesenia, ako bolo predložené navrhovateľmi, teda že Národná rada Slovenskej republiky po prerokovaní návrhu skupiny poslancov Národnej rady Slovenskej republiky vyslovuje nedôveru členovi vlády Slovenskej republiky Tomášovi Borecovi poverenému riadením ministerstva spravodlivosti Slovenskej republiky. Prosím vás, aby ste o tomto navrhnutom uznesení dali hlasovať.
Kollár, Boris, predseda NR SR (2021-10-20):
Kolegovia, poprosím vás, aby ste dodržiavali tie predpisy. Pán Krupa, prosím vás pekne... (Reakcia z pléna.) Dobre, tak ešte raz vás upozorňujem, dajte si rúško. Nič. Dobre. Pán Krupa, vykazujem vás aj dnes z pléna (Potlesk.) Máte námietku? Dobre, dáme hlasovať o námietke pána poslanca Krupu. Prosím, prezentujme sa a hlasujeme. (Hlasovanie: prítomní 118, za 29, proti 87, zdržalo sa 0, nehlasovalo 2.) Pán poslanec, ste vykázaný aj tento pracovný deň, takto si na chleba nezarobíte. Ďalej, s ďalším procedurálnym návrhom vystúpi pán poslanec Pročko, nech sa páči.
Laurenčík, Milan, podpredseda NR SR (2021-09-17):
Faktickú poznámku má pripravenú aj pán poslanec Martin Fecko, nech sa páči.
Gröhling, Branislav, minister školstva, vedy, výskumu a športu SR (2022-03-17):
Pán predsedajúci, pán poslanec, my sme si niektoré veci už vyslovovali, ale v rámci, v rámci vytvárania tried pre Ukrajincov na základných školách samostatne, že budú zvlášť triedy, v triede, chcem vám povedať, že vytvárať, že cieľom v podstate ministerstva je vytvárať pre deti z vojnovej oblasti z Ukrajiny také prostredie so všetkými podpornými mechanizmami v škole, aby sa tieto deti čo najľahšie a najrýchlejšie integrovali do celej spoločnosti, nie vytvárať samostatné triedy ukrajinských detí niekde, ktoré budú segregované alebo nejakým iným spôsobom takto vyčleňované. Školský zákon aj deklaruje, že riaditeľ školy má v podstate povinnosť zaradiť dieťa prichádzajúce z Ukrajiny na základe žiadosti zákonného zástupcu do ročníka v základnej škole, strednej škole, v materskej škole alebo v materskej škole, teda ak ide o povinné predprimárne vzdelávanie. My sme všetky ostatné podporné mechanizmy alebo tie postupy, ako sa majú zaraďovať deti, zverejňovali na webovej stránke. Tam je všetko napísané. Zatiaľ nemáme vôbec nejakú informáciu, že by sa vytvárali samostatné triedy. Môže nastať ten proces v rámci napríklad prešovskej, prešovského gymnázia, kde je to gymnázium s jazykom vyučujúcim rusínčinu, tam môže nastať takáto situácia. Ale to nie je niečo, čo by bolo cielené alebo nejakým spôsobom takto urobené. Tie prvotné dáta, ktoré budú budeme mať naozaj zajtra, kde budeme vidieť reálne že po školách, že kde sa tieto deti aj umiestňujú.
Aštaryová, Zuzana, poslankyňa NR SR (2011-06-02):
Takže odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 137 poslancov, za 28, proti 22, zdržalo sa 81, nehlasovali 6. Konštatujem, že Národná rada sa uzniesla, že nebude pokračovať v rokovaní o návrhu ústavného zákona. Ďalej prosím povereného člena výboru pre financie a rozpočet pána poslanca Tomáša Lehotského, aby uviedol hlasovanie o bode 86 schváleného programu, ktorým je prvé čítanie o návrhu poslancov Cmoreja a Viskupiča na vydanie zákona, ktorým sa mení a dopĺňa zákon č. 595/2003 o dani z príjmov (tlač 1247). (Hlasovanie o návrhu poslancov Národnej rady Slovenskej republiky Petra Cmoreja a Mariána Viskupiča na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1247.)
V. Veteška, podpredseda NR SR: (2004-10-27):
(Prestávka.)
Blanár, Juraj, podpredseda NR SR (2021-02-03):
Chcem sa spýtať oboch spravodajcov, keďže prerokovávame dva body, či majú záujem o vystúpenie. Nie. Konštatujem, že všeobecnú rozpravu týmto pádom sme uzavreli aj záverečné slová, teda vyjadrenie, sú za nami, a prerušujem rokovanie o týchto dvoch bodoch. Ďalším bodom programu je prvé čítanie o návrhu poslancov Mariana Kotlebu, Marka Kotlebu, Eduarda Kočiša, Petra Krupu a Miroslava Suju na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov a ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov. Návrh zákona je uvedený pod parlamentnou tlačou č. 379. Rozhodnutie predsedu Národnej rady o prerokovaní vo výboroch je č. 377. Dávam teraz slovo poslancovi Markovi Kotlebovi, aby návrh zákona uviedol, nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Mariana Kotlebu, Marka Kotlebu, Eduarda Kočiša, Petra Krupu a Miroslava Suju na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov a ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov , tlač 379.)
Paška, Pavol, predseda NR SR (2013-05-15):
(Hlasovanie.) 146 prítomných, 139 bolo za, 3 proti, 4 sa zdržali. Tento bod sme schválili.
Marosz, Ján, poslanec NR SR (2019-10-28):
Ďakujem pekne, pán kolega. Ja si myslím, že týmto návrhom zákona aj budeme porušovať ústavu a on asi skôr či neskôr skončí na Ústavnom súde, lebo občan podľa, myslím, že je to § 26 Ústavy Slovenskej republiky, hovorí ústava, že človek, občan má právo na informácie. To znamená, že my občanov pred voľbami oberáme o informácie, ktoré hovoria o tom, ako sa moji spoluobčania, ako sa celé Slovensko momentálne profiluje vo vzťahu k politickým reprezentáciám. Tieto prieskumy môžu naozaj ovplyvniť správanie mňa ako občana, ktorý idem voliť vo vzťahu k tomu, že či nejaká strana je okolo troch percent alebo šesť percent, sedem percent, a môžem sa rozhodovať, že či nejakú malú stranu chcem posilniť alebo či chcem ísť na istotu a dám nejakej silnej strane. Chcem pripomenúť, že tieto asociácie, ako je napríklad agentúra FOCUS alebo AKO, ony sú združené v takej organizácii, ktorá je certifikovaná, majú vysoko nastavené aj tie odborné štandardy. Tie metodiky sú transparentné, ako postupujú. A v zásade politické strany seba samé neobmedzujú. Politickí hráči, ktorí sú na trhu, budú vidieť tieto prieskumy, ale občanom to nechcú dopriať. A toto je na tom také že, si myslím, že to je tá protiústavnosť, že my vieme, ako na tom stojíme, ale vám to neprezradíme, nepovieme, aby sme vás mohli dostatočným spôsobom ako keby manipulovať alebo, alebo magoriť, alebo vám zatajovať pravdu o tom, ako reálne tá naša strana stojí. Takže myslím si, že to skončí na Ústavnom súde.
Paška, Pavol, predseda NR SR (2013-12-16):
Ďakujem pekne, pán predseda. Pán spravodajca, chcete zaujať? Už, už sme, pán poslanec, záverečné slovo. Nie. Prerušujem rokovanie o tomto návrhu. Budeme pokračovať rokovaním o návrhu rozpočtu Úradu pre dohľad nad zdravotnou starostlivosťou na roku 2014 – 2016 . Je to tlač 756. Poprosím predsedníčku úradu pani Moniku Pažinkovú, aby uviedla návrh.
Hrnčiar, Andrej, podpredseda NR SR (2016-04-26):
Pán poslanec Pčolinský.
Paška, Pavol, poslanec NR SR (2011-03-31):
Ďakujem pekne, pán podpredseda. Nebudem hovoriť k meritu veci. Chcem sa opýtať na číslo uznesenia vlády, ktorým je kompetencia pána ministra zdravotníctva vo veciach konania v zastúpení pána podpredsedu vlády. My už sme si zvykli, že si robíte z nás srandu, že na výbory chodia riaditelia odborov, ani nie štátni tajomníci, že do parlamentu chodí kdekto. Pán podpredseda, číslo uznesenia vlády, ktoré má pán, alebo, ktoré oprávňuje pána ministra zastupovať pána Figeľa. Ďakujem.
Gaborčáková, Soňa, poslankyňa NR SR (2019-05-15):
Ďakujem za slovo. V rozprave nevystúpil žiaden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Martinák, Ľuboš, poslanec NR SR (2019-05-10):
Ďakujem pekne za slovo, aj tebe, Martin, za pekný príspevok. Ja by som trošku nadviazal na teba, lebo všetko v tej prírode so všetkým súvisí a hneď aj o niečo v tejto faktickej poznámke poprosil pána Sólymosa. Pán minister, ja hovorím ako lesník, pri všetkej skromnosti mám niečo cez 30 rokov praxe v praktickom lesníctve. Samozrejme, že musíme vyhovieť týmto normám Európskej únie, to ja si plne uvedomujem od roku 2016 atď. Ja by som jedno snažene chcel poprosiť, lebo mám dotazy od lesníkov, hlavne ktorí žijú nielen v južných oblastiach, ale aj v tých stredných a dokonca vyšších polohách. Ešte má vykonávacou vyhláškou byť daný zoznam rastlín, teda počítam aj drevín, na ktoré bude potrebný súhlas orgánu štátnej správy. Ja pevne verím, že sa tam nevyskytnú také introdukované dreviny, ktoré sa u nás totálne udomácnili. Jedná sa o duglasku tisolistú, ktorá je náhradou za chradnúcu jedľu. Ďalej o šľachtené topole a ďalej sa tam jedná aj o agátčiny, a to nielen pri obnove, ale aj pri prirodzenom zmladení, to chcem podčiarknuť. Bolo by na škodu veci, keby aj na toto sa vyžadoval súhlas, pretože je tam klauzula, z toho dlhodobého hľadiska by sme to potrebovali dať skúmať výskumným ústavom a teda vynachádzať bicykel, ktorý je už vynájdený a, pán minister, jedná sa o plochu zhruba 
120-tisíc hektárov týchto topolín, duglas... (Prerušenie vystúpenia časomerom.)
V. Palko, poslanec: (2009-04-22):
Chcel by som vás poprosiť, samozrejme, ak vás to zaujíma, pán minister, pochopiteľne, až by vás to zaujímalo, pán minister, o určitú zdržanlivosť pri hodnotení toho, že hlasovať proti Lisabonskej zmluve je postoj nešťastný, dokonca nezodpovedný. Viete, ja neviem, čo je zodpovedné na tom, podporiť, aby rozhodovacie kompetencie v mnohých oblastiach odišli zo Slovenska na orgány Európskej únie. Vôbec neviem, čo je zodpovedné na tom, keď mali sme právo veta, a teraz ho nemáme a môžu nás prehlasovať vo významných veciach Francúzi s Nemcami, ak si ešte pár iných malých krajín nájdu. A už vôbec neviem, čo je na hlasovaní proti Lisabonskej zmluve tým pádom raz protislovenské, ako hovorí váš predseda vlády, raz protieurópske, ako hovorí pán spravodajca. Rád by som pripomenul, že Lisabonskú zmluvu odmietli nieže politici parlamentov, ale celé národy Európy. Odmietli ju Íri pod názvom ústavná zmluva, ju odmietli pred tromi rokmi Francúzi, odmietli ju Holanďania. Neviem, či tieto celé národy sú tiež protieurópske. Viete, ja by som rád analyzoval tento jazyk antieurópskosti tak, že proste v tejto chvíli tu vládnu ľudia, ktorí, povedzme to úprimne, väčšinou sú komunisti, vždycky vedeli robiť politiku zahraničnú iba tak, že hľadali nejaké veľké zahraničné mocenské centrum, predtým to bola Moskva, teraz to je Brusel. Nebyť ľudí, ako je Mikloško, ktorý nepodporil Lisabonskú zmluvu, obávam sa, že by ste ešte sa orientovali na tú Moskvu.
Jurinová, Erika, podpredsedníčka NR SR (2015-03-13):
Ďakujem pekne, pani poslankyňa. Dávam slovo navrhnutej spravodajkyni, ktorú určil gestorský výbor pre pôdohospodárstvo a životné prostredie, pani poslankyni Ľubici Roškovej, aby predniesla spravodajskú správu.
A. Belousovová, podpredsedníčka NR SR: (2007-12-05):
Ďalej budeme pokračovať druhým čítaním o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Vládny návrh tohto zákona ste dostali pred prvým čítaním ako tlač 415 a informáciu o jeho prerokovaní vo výboroch máte ako tlač 415a. Pán minister zdravotníctva Slovenskej republiky Valentovič, ujmite sa slova a odôvodnite vládny návrh zákona. Nech sa páči. I. Valentovič, minister zdravotníctva SR: Ďakujem veľmi pekne. Vážená pani predsedajúca, vážené panie poslankyne, vážení páni poslanci, vláda sa vo svojom programovom vyhlásení zaviazala presadiť v roku 2007 obnovenie rajonizácie u pediatrov, všeobecných lekárov, gynekológov a zubných lekárov so zachovaním slobodného výberu poskytovateľov zdravotnej starostlivosti. Vládny návrh zákona obnovením zdravotného obvodu eliminuje nedostatky platnej právnej úpravy, ktorá sa v období od jej prijatia prejavila v praxi. Obnovenie zdravotných obvodov predstavuje zábezpeku pre každého občana, že má trvalú istotu zabezpečenia zdravotnej starostlivosti. Posilnenie úlohy všeobecného lekára, ktorého vláda považuje za základný prvok v zdravotníctve, má vytvoriť užšie väzby medzi pacientom a lekárom. Úloha lekára prvého kontaktu je totiž nielen odborná, ale i komunitná. Všeobecný lekár má byť integrujúcim prvkom pomáhajúcim riešiť problémy nielen zdravotné, ale aj zdravotno-sociálne. Z uvedeného potom vyplýva i stanovenie kompetencie všeobecného lekára v určitom zdravotnom obvode. Lekár sa má stať hlavným partnerom pre pacienta, čiže poradcom a sprievodcom v celom systéme poskytovania zdravotnej starostlivosti. Obnovením zdravotných obvodov sa všeobecný lekár stáva garantom komplexnej zdravotnej starostlivosti aj v zmysle kvality genofondu jemu zverenej populácie, pretože všeobecní lekári, gynekológovia a zubní lekári predstavujú v ambulantnej sfére nezastupiteľný základný prvok, a vytvorenie zdravotného obvodu dáva občanom istotu, že majú možnosť obrátiť sa na svojho príslušného lekára, pričom však zostáva zachovaný princíp slobodnej voľby lekára. Manažovaním svojich pacientov všeobecný lekár môže vnášať i prvok správneho algoritmu postupov vyšetrení u pacientov a znižuje sa tak na minimum zneužívanie zdravotnej starostlivosti, hlavne v špecializovaných ambulantných činnostiach. Vzhľadom na požiadavky aplikačnej praxe vládny návrh zákona precizuje najmä poskytovanie lekárskej služby prvej pomoci a ústavnej pohotovostnej služby, podmienky poskytovania ústavnej starostlivosti bez odporúčania ošetrujúceho lekára, precizuje zánik dohody o poskytovaní zdravotnej starostlivosti a dopĺňa dôvody, kedy poskytovateľ nemôže odmietnuť návrh na uzavretie dohody o poskytovaní zdravotnej starostlivosti. Vo vládnom návrhu zákona sa ďalej zriaďuje národný register prijímateľov zdravotnej starostlivosti a národný register základných zdravotných údajov. Vážená pani predsedajúca, vážené panie poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem.
Grendel, Gábor, podpredseda NR SR (2021-01-29):
V rozprave teraz vystúpi pán poslanec Miroslav Kollár.
Blaha, Ľuboš, poslanec NR SR (2014-09-24):
Dovoľte mi pripomenúť kolegom z eurovýboru, že o jednej máme rokovanie v miestnosti výboru. Ďakujem.
Figeľ, Ján, podpredseda NR SR (2014-03-26):
Ďakujem pekne, otváram všeobecnú rozpravu, do ktorej som nedostal písomne žiadnu prihlášku. Pýtam sa, či sa niekto hlási do rozpravy ústne. Dvaja páni poslanci, Miroslav Kadúc a Alojz Hlina. Končím možnosť hlásiť sa ďalej. Chcete ešte vystúpiť? Dobre, nech sa páči, pán Miroslav Kadúc ako prvý v rozprave.
Abrhan, Pavol, poslanec NR SR (2015-06-25):
Už nevystúpim potom ako predkladateľ, ale v rámci rozpravy by som chcel poďakovať za tento príspevok a doplniť to, že fakt je ten, že tlačový zákon v dostatočnej miere ošetruje aj dnes rovnaký prístup k informáciám. Ale, žiaľ, keď vidíme, a preto som poukázal na aplikačnú prax, že niektorí predstavitelia inštitúcií nerešpektujú ani súčasne platný tlačový zákon, aj preto som tento návrh predložil. Po druhé, ten dôvod bol v tom, že fakt je ten, že chceli sme o tom aspoň diskutovať na kultúrnom výbore, aby sme si povedali, kde sú tie hranice, kde ešte politik môže odmietať, alebo kde, keď už reprezentuje nejakú inštitúciu, tak podľa mňa musí podávať všetky informácie všetkým rovnako a nemôže si vyberať, že teda s niekým nesúhlasím alebo niekto ma kritizuje dlhodobejšie, tak jemu tie informácie nebudem dávať. No, lenže, keď sme nemohli diskutovať tam, tak tá naša skúsenosť je taká, že darmo by sme to navrhli ako samostatný bod diskusia o výklade tlačového zákona. No tak, ak to neprešlo na výbore, tak by to s veľkou pravdepodobnosťou neprešlo ani tu v pléne. A preto som predložil túto novelu, že som očakával, že týmto spôsobom budeme môcť o tom diskutovať aspoň tu, v pléne, v Národnej rade. Žiaľ, situácia je taká, že akoby nebolo s kým diskutovať. Lebo ak diskutujú, tak zase diskutujú len tí, ktorí máme rovnaký názor. A nediskutuje nikto, kto má iný názor. Ale hlasovaním, chcem pripomenúť, páni kolegovia, že hlasovaním týmto sa jednoznačne vyjadríte, či podporujete stanovisko dajme tomu predsedu vlády k nerovnakým prístupom k jednotlivým médiám alebo nie. A týmto hlasovaním vás už tohto nikto nikdy nezbaví. Ďakujem pekne.
Pročko, Jozef, poslanec NR SR (2024-05-10):
No tak toto bolo vystúpenie Blahu, ktorý kandiduje do Európskeho parlamentu. Blaha, som zvedavý, keď budeš predsedať, Blaha! Keď budeš predsedať a ja budem vystupovať a budem rozprávať od veci, tak ako si rozprával, Blaha, ty od veci, opováž sa ma zastaviť, Blaha! Počuješ?! Blaha. Opováž sa ma zastaviť! Opováž sa ma raz zastaviť, pretože si Šimečkovej nepovedal ani jedno slovo. Ani jedno slovo. A počuli ste, čo povedal?! Počuli ste?! Že my nevieme, čo je to báť sa o svoje deti! Tento sociopat diktátorský, už raz som mal s ním konflikt, keď urazil moju manželku a potom ako kvičiace prasa vzadu kvičal, ako kvičiace prasa, toto je on, uráža, uráža naše rodiny! A mám s tým naozaj teraz veľký problém, pretože sa rieši to, čo robia mojim deťom aj vďaka takýmto vystúpeniam, ako vystúpil tento sociopat Blaha! A zase by si zaslúžil po papuli, ale strašnú po papuli! Čo si to on dovoľuje?! Čo vie o mne?! O mojich deťoch, ako sa ja bojím o svoje deti?! Prašivý, odporný sociopat! A toto ste vy! Toto ste vy! Čo vystúpil k Šimkovičovej vo svojej, vo svojej diskusii?! Koľko mal k Šimkovičovej?! Celé to bolo odporné, nechutné. A takto šírite nenávisť! Takto šírite nenávisť. Je mi vás ľúto. Ja som hlboko presvedčený, že tak ako Šimečka toleroval, tak ako Šimečka toleroval teraz tie jeho odpornosti, a ja mu to pripomeniem, keď budem vystupovať v rozprave, a spomeniem, jeho spomeniem a jeho veci! Blaha, počuješ ma?! Opováž sa ma raz zastaviť! Raz, lebo si povedal, že sa bojíte vypočuť ten názor! Opováž sa ma raz zastaviť.
Hrnčiar, Andrej, podpredseda NR SR (2019-06-18):
Záverečné slovo – spravodajca.
Pellegrini, Peter, podpredseda vlády SR pre investície a informatizáciu (2016-10-20):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný podpredseda vlády Slovenskej republiky a minister vnútra Robert Kaliňák – na zahraničnej pracovnej ceste. Zastupuje ho minister zdravotníctva Tomáš Drucker. Minister financií Peter Kažimír – zastupuje ho minister zdravotníctva Tomáš Drucker. Minister školstva, vedy, výskumu a športu Peter Plavčan – zastupuje ho minister zdravotníctva Tomáš Drucker. Minister dopravy, výstavby a regionálneho rozvoja – Árpáda Érseka zastupuje minister životného prostredia László Sólymos. Ministerku pôdohospodárstva a rozvoja vidieka Gabrielu Matečnú nie je potrebné zastupovať, nakoľko nie sú otázky. Takisto nie je prítomný ani minister zahraničných vecí a európskych záležitostí Miroslav Lajčák, ktorý je na zahraničnej pracovnej ceste v Spojených štátoch. Nie sú naňho otázky. Pán podpredseda, som pripravený odpovedať na otázky.
Mazurek, Milan, poslanec NR SR (2019-02-01):
Pán Dostál, ono by bolo niekedy príjemné vidieť, že by ste nevyužili každú poslednú minútu aj sekundu vašich možností na to, aby ste si zbytočne nenaťahovali tie minúty a potom nás tu obťažovali dlhočiznými a vlastne aj obsahovo prázdnymi prejavmi, ale nič. Zvykli sme si na to. Každopádne keď chcete prijať zákon, ktorý by povolil psom vstup do reštaurácií, kaviarní, potom tu ste mali názory ďalších poslancov a poslankýň, že by bolo dobré povoliť aj mačičkám vstup do reštaurácií, do kaviarní, do všetkých takýchto stravovacích zariadení. Čo keď potom príde ten Andrej Kiska s tou kozičkou vyvenčiť si ju vonku, a vy mu zakážete vstup do reštaurácie aj napriek tomu, že tam už bude mať povolený vstup pes aj mačička? V čom je koza horšia ako pes? A v čom je potkan horší ako pes? Hovorili ste o tom, že niekto môže mať k psovi nejaký vrúcny vzťah ako k členovi rodiny, ale možno niekto má vrúcny vzťah k morčaťu, k potkanovi, ale tým to nedovolíte, dovolíte to psom, mačičkám a zároveň si podľa mňa uvedomujete tú neuveriteľnú absurdnosť, keby ste to mali povoliť všetkým týmto zvieracím druhom, lebo naozaj by tam potom niekto prišiel s pytónom, jaštericou, s leguánom a s podobnými vecami. To znamená, hnať to do takýchto absurdností, že postupne, postupne, najprv, najprv to povolíme psom, potom pani Cigániková to chce povoliť mačičkám, potom to povolíme Andrejovi Kiskovi s kozou a tak ďalej a tak ďalej, dôjdeme naozaj k veľkým absurditám. To znamená, ja si nemyslím, že by toto nariadenie niekoho fakt významne obmedzovalo.
M. Číž, podpredseda NR SR: (2010-01-20):
Slovo má pán poslanec Zelník.
Žiga, Peter, podpredseda NR SR (2024-06-20):
Pán poslanec Jarjabek.
M. Hort, podpredseda NR SR: (2008-03-27):
vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 359/2007 Z. z. Tento návrh máte ako tlač 546. Ďakujem pani ministerke, ktorá zaujala miesto pre navrhovateľov. O to isté prosím aj pani spoločnú spravodajkyňa, pani poslankyňu Magdu Košútovú. Poprosím všetkých, ktorí sú v sále, vrátane členov vlády, aby zachovali pokoj, aby sme mohli pokračovať v prerušenom rokovaní o tomto návrhu vládneho zákona. Ďakujem za porozumenie. Poslednou písomne prihlásenou do rozpravy je pani poslankyňa Jarmila Tkáčová, ktorej týmto odovzdávam slovo. Po jej vystúpení a poprípade faktických poznámkach bude možnosť prihlásiť sa do rozpravy k tomuto návrhu zákona ústne. Pani poslankyňa, nech sa páči. (Hluk v pléne.)
Číž, Miroslav, podpredseda NR SR (2015-06-19):
S reakciou pán poslanec Mičovský.
Laurenčík, Milan, podpredseda NR SR (2020-04-20):
Pán poslanec Karahuta.
Zs. Simon, poslanec: (2009-06-24):
Šijeme horúcou ihlou. Zdá sa mi, že vláda vytvára ilúziu, že pracuje efektívne a úspešne pracuje a neštíti sa najskôr pristúpiť k obmedzovaniu vlastníckych práv v záujme budovania a urýchlenia rýchlostných komunikácií a diaľnic, aby svoj cieľ dosiahla a potom pristúpi k riešeniu budovania diaľnic formou PPP projektov, k riešeniu problémov, ktoré sa týkajú v prvom rade súkromných investorov. Základnou filozofiou tohto verejno-privátneho partnerstva je, že štát povie, kde chce stavať, v akej kvalite poskytne záruku a privátny sektor zabezpečí financovanie a výstavbu. Dnes v skrátenom konaní musíme riešiť lehotu koncesionárskych zmlúv z jedného roka na 30 dní pri podávaní námietok. Táto novela, dámy a páni, je o tom, že tento štát nie je riadený vládou Slovenskej republiky, ktorá by skutočne mala riešenie vecí vo svojich rukách, ale je v zajatí bánk, ktoré financujú dlhodobé investičné zámery, ktoré vláda chce zrealizovať. Je to veľmi zlý signál pre celú spoločnosť a občanov tejto krajiny, pretože ich to bude stáť najviac. Vážený pán minister, prosím vás, informujte Národnú radu Slovenskej republiky o uzatvorených dodatkoch k prvej zmluve o budovaní úseku R1 formou PPP projektov. Je pravdou, že máme dva, respektíve tri dodatky k tejto zmluve, ktoré zvyšujú úroky na financovaní tohto úseku? Je pravdou, že vďaka týmto dodatkom celý tento projekt bude stáť daňových poplatníkov v tejto republike o niekoľko miliárd korún viac? Pán minister, nebolo by jednoduchšie aj efektívnejšie a ekonomicky účelnejšie, keby ste bez naťahovania času už v minulom roku pristúpili k riešeniu týchto cieľov a zámerov formou využívania eurofondov? Pán minister, v doložke finančných ekonomických a environmentálnych vplyvov uvádzate, že navrhnutá právna úprava nebude mať dopad na štátny rozpočet. Je to veľmi jednoduchá a krátka formulácia. Som presvedčený, že v konečnom dôsledku za tých 30 rokov sa tieto cesty splatia zo štátneho rozpočtu a z daňových poplatníkov. To znamená, že bolo by spravodlivejšie uviesť, že v doložke environmentálnych vplyvov, že pre rok 2009 nemá, ale pre štátny rozpočet a pre občanov, pre peňaženky daňových poplatníkov tejto krajiny áno. Podľa mňa a podľa viacerých odborníkov, s ktorými som sa stotožnil, by financovanie uvedených úsekov zdrojov Európskej únie bolo najefektívnejšie a z hľadiska peňaženiek daňových poplatníkov najlepším riešením. Preto nie som za takéto rýchle riešenie a nepodporím tento návrh zákona. Ďakujem pekne.
Blanár, Juraj, podpredseda NR SR (2023-06-20):
Toľko jediná prihlásená písomne do rozpravy pani poslankyňa Bittó Cigániková. Pristúpime teraz k možnosti prihlásiť sa ústne do rozpravy. Kto má záujem, môže tak urobiť teraz. Konštatujem, že nikto sa neprihlásil, preto vyhlasujem rozpravu za uzavretú. Chce pán navrhovateľ, pán minister zaujať stanovisko k rozprave? Nie. Pán spravodajca? Nech sa páči, pán spravodajca, máte slovo.
Zmajkovičová, Renáta, podpredsedníčka NR SR (2012-08-03):
Pani poslankyňa Nicholsonová.